საფარის წმ. საბას ტაძრის სვიმეონის წარწერა
source date: XIII AD
availability: დოკუმენტი ვრცელდება Creative Commons Attribution-NonCommercial-ShareAlike 3.0 ლიცენზიით. (http://creativecommons.org/licenses/by-nc-sa/3.0/)

[...] ვალერი სილოგავა, სამცხის ლაპიდარული ეპიგრაფიკა, 118-169

†წმიდაო საბა შეიწყალე სჳმეონ რომელმან შემოჰვედრა სული თჳსი სახელსა შენსა ზედა ამენ

წმიდაო საბა, შეიწყალე სჳმეონ, რომელმაც შენი სახელისათვის თავი შეწირა (ბერად შედგა), ამინ.

საფარის მონასტერი ძველი დროიდანვე სხვადასხვა დანიშნულების 12 ნაგებობისაგან შედგებოდა. მათ შორის მთავარია წმ. საბას სახელობის ტაძარი, აგებული ბექა სამცხის სპასალარისა და მანდატურთუხუცესის მიერ XIII-XIV სს. მიჯნაზე. საფარაში ამაზე ძველი ეკლესიაც არსებობს, X ს-ის ღვთისმშობლის მიძინების სახელობის ტაძარი, რომელსაც ჩრდილოეთიდან მიდგმული აქვს ზემოხსენებული წმ. საბას ტაძარი. სჳმეონის წარწერაში დადასტურებული „შემოჰვედრა სული თჳსი“, ვალერი სილოგავას აზრით, უნდა ნიშნავდეს ღმერთისთვის თავის შეწირვას, ბერად შედგომას. სჳმეონის წარწერასა და სვიმეონ ბეროზა-ყოფილის წარწერაში დასახელებული სჳმეონი ერთი და იგივე პირი უნდა იყოს. როგორც ჩანს, სჳმეონს მაღალი საზოგადოებრივი მდგომარეობა ეკავა, რომ მან უფლება მოიპოვა ტაძრის საკურთხეველში მოეთავსებინა წარწერა მისი ბერად შედგომის შესახებ და, ამავე დროს, შეძლებული პირიც იყო, რომ ტაძრის ერთ-ერთი სარკმლის საპირე ორნამენტული ქვით დაფარა.